Ейбрахам Линкълн: Изказване на Мирната конференция
Ако някога стигна до великия пост "Президент на Съединените щати", аз ще положа клетва. Ще се закълна предано да изпълнявам длъжността на Президент на Съединените щати, на целите Съединени щати, и с всички сили да съхранявам, защитавам и браня Конституцията на съединените щати. Това е велико и тежко задължение. С подкрепата на народа и с помощта на Всевишния ще се заема да изпълня това задължение. Не се съмнявам ни най-малко, че ще го изпълня. Бих искал Конституцията да е по-различна, но ще я защитавам такава, каквато е. Конституцията няма да бъде съхранена и защитена, докато не започнат да я спазват и да й се подчиняват във всяко кътче, навред в Съединените щати. С Конституцията трябва да се съобразяваме, да й се подчиняваме, да я прилагаме и да я защитаваме – за да проникне тя навсякъде, където това е възможно.

 Източник

 Из сборника "Моята представа за демокрацията", Ейбрахам Линкълн, превод: Огняна Иванова, ИК "Стигмати", София, 2009, с.107 

И